CELEX: 32014R0647
Language: ro
Date: 2014-06-12 00:00:00
Title: Regulamentul de punere în aplicare (UE) nr. 647/2014 al Comisiei din 12 iunie 2014 privind clasificarea anumitor mărfuri în Nomenclatura combinată

18.6.2014   
            
            
               RO
            
            
               Jurnalul Oficial al Uniunii Europene
            
            
               L 178/5
            
         REGULAMENTUL DE PUNERE ÎN APLICARE (UE) NR. 647/2014 AL COMISIEI
   din 12 iunie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia orice fel de subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului (2), pentru o anumită perioadă, a informațiilor tarifare obligatorii furnizate în ceea ce privește mărfurile vizate de prezentul regulament, dar care nu sunt conforme cu dispozițiile prezentului regulament. Perioada respectivă ar trebui să fie de trei luni.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 iunie 2014.
      
         
            Pentru Comisie,
         
         
            pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un produs tubular din aluminiu, conic la un capăt (nipluri) și echipat cu un inel de strângere cu levier.
                  Produsul este prezentat ca racord pentru furtunuri.
                  A se vedea imaginea (1).
               
               
                  7609 00 00
               
               
                  Clasificarea se stabilește pe baza regulii generale 1 de interpretare a Nomenclaturii combinate, precum și pe baza textului codului NC 7609 00 00.
                  Poziția 7609 cuprinde racorduri pentru conectarea alezajelor interioare a două tuburi (a se vedea, de asemenea, notele explicative ale Sistemului armonizat pentru poziția 7609 și poziția 7307). Întrucât furtunurile sunt considerate un fel de tuburi, racordurile pentru furtunuri intră de asemenea sub incidența acestei poziții.
                  Deoarece produsul este inclus la una dintre pozițiile din capitolul 76, clasificarea la poziția 7616, „alte articole din aluminiu”, este exclusă.
                  În consecință, produsul trebuie clasificat la codul NC 7609 00 00, ca „accesorii de țevărie din aluminiu”.
               
            
         (1)  Imaginea are un caracter pur informativ.